C 345/8
BG
Официален вестник на Европейския съюз
8.9.2022 г.
Предварително уведомление за концентрация (Дело M.10820 — BERKSHIRE / ALLEGHANY) Дело кандидат за опростена процедура (текст от значение за ЕИП)
(2022/C 345/06) 1.
На 1 септември 2022 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — Berkshire Hathaway Inc. („Berkshire Hathaway“, САЩ) — Alleghany Corporation („Alleghany“, САЩ) Berkshire Hathaway ще придобие по смисъла на член 3, параграф 1, буква б) от Регламента за сливанията едноличен контрол над цялото предприятие Alleghany.
Концентрацията се извършва посредством покупка на дялове (акции).
2.
Търговските дейности на въпросните предприятия са:
— Berkshire Hathaway е дружество, което извършва застрахователна и презастрахователна дейност, товарен железопътен транспорт и производство и разпределение на енергия.
Berkshire Hathaway също така притежава и експлоатира множество други предприятия, занимаващи се с различни дейности в областта на производството, услугите и търговията на дребно. — Alleghany е дружество за управление на активи, което също развива дейност в областта на презастраховането и застраховането на имущество и застраховането срещу злополука. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.
4.
Комисията приканва заинтересованите трети страни да представят евентуалните си забележки по планираната сделка.
Забележките трябва да бъдат получени от Комисията не по-късно от 10 дни след датата на настоящата публикация.
Моля, винаги посочвайте следния референтен номер: M.10820 — BERKSHIRE / ALLEGHANY Забележки могат да се изпращат до Комисията по електронна поща, по факс или по пощата.
Моля, използвайте координатите за връзка по-долу: Електронна поща: COMP-MERGER-REGISTRY@ec.europa.eu Факс +32 22964301 Пощенски адрес: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) ОВ L 24, 29.1.2004 г., стр. 1 („Регламент за сливанията“).
(2) ОВ C 366, 14.12.2013 г., стр. 5.